शोर, संगीत और प्रेम का रंग है जलतरंग: चौबे
डाॅ. सीवी रमन यूनिवर्सिटी में वनमाली सृजनपीठ के तत्वावधान में आईएमए भवन में आयोजित जलतरंग के पाठ एवं विमर्श कार्यक्रम का आयोजन हुआ। इसमें प्रसिद्घ उपन्यासकार, कथाकार, कवि और लेखक संतोष चौबे के उपन्यास जलतरंग का पठन एवं विमर्श किया गया।
अतिथि वक्ताओं ने उपन्यास में भारतीय संगीत का उद्गम, इतिहास, यात्रा से लेकर आज के आधुनिक संगीत तक उल्लेख प्रेम कथा के माध्यम से किया गया हैं। यह लेखन के क्षेत्र में संगीत के ज्ञान और प्रेमकथा का अद्भुत संगम है। इसके साथ यह भी बताया गया है कि आधुनिक युग में शोर ने शांतिपूर्ण जीवन को किस तरह प्रभावित किया है। कथाकारों ने उपन्यास की प्रशंसा की और संगीत व प्रेमकथा के इस लेखन को ऐतिहासिक लेखन बताया। जलतरंग सही मायने में भारतीय संगीत की यात्रा है। जिसमें वेदों से लेकर आज के आधुनिक संगीत तक के विस्तार के हर रूप के बारीकियों को बताया गया है। इसमें भारत के कोने-कोने के संगीत के रूप और उसकी विशेषता को संतोष चौबे ने लिखा है। इस अवसर पर प्रसिद्घ उपन्यासकार संतोष चौबे ने जल तरंग के आलाप, जोड़, विलंबित, दुरत और झाला को पांच भागों में विभक्त उपन्यास के महत्वपूर्ण बिंदुओं को पाठ किया। उन्होंने पठन में बताया कि नायक देवाशीष का जीवन किस तरह से संगीत के समर्पित था, वह पूरा जीवन संगीत के साथ ही बिताना चाहता था, इसके बाद जीवनयापन के लिए उसे और उसके प|ी को नौकरी करनी पड़ी। लेकिन आधुनिकता और बदलने परिवेश के कारण उसके जीवन में शोर समा जाता हैं। एक संगीत प्रेमी व्यक्ति को शांत जीवन में दुनिया की दिक्कतें आ जाती हैं और वह स्वभाव से भी चिड़चिड़ा हो जाता है। काॅलोनी में हर दिन नई समस्या उसके जीवन से सुख शांति और चैन छीनती जाती है। उपन्यास में भारतीय शास्त्रीय संगीत के हर राग और सभी महत्वपूर्ण बिंदुओं को लिखा गया हैं। जो प्रेम कथा के माध्यम से बताई गई हैं। इस उपन्यास को भारतीय ज्ञानपीठ ने प्रकाशित किया है। इस अवसर पर कार्यक्रम अध्यक्ष सतीष जायसवाल, वक्ता प्रभात त्रिपाठी, प्रो.राधेश्याम दुबे और आकाशवाणी बिलासपुर की सुप्रिया भारतीयन ने जल तरंग के बारे में विस्तार से चर्चा की। वक्ताओं ने उपन्यास को प्रेम और संगीत से जुड़ा बताया। कार्यक्रम में विशेष रूप से कथाकार बलराम गुमास्ता, हरि भटनागर, महेंद्र गगन मौजूद थे। इस अवसर पर संतोष चौबे द्वारा रचित कथा मध्यप्रदेश पुस्तक संग्रह के लोकार्पण पर विशेष रूप से प्रकाशित की गई पहले पहल पत्रिका को प्रदर्शित व वितरित किया गया। जिसमें इस संबंध में पूरी जानकारी दी गई हैं। इस अवसर पर विश्वविद्यालय के कुलपति डाॅ.आर.पी.दुबे, अंचल के वरिष्ठ साहित्यकार,लेखक, कवि,उपन्यासकार, चिकित्सक, प्रोफेसर, रंगकर्मी सहित विश्वविद्यालय के विभागाध्यक्ष, प्राध्यापक, अधिकारी कर्मचारी और विद्यार्थी उपस्थित थे। कार्यक्रम का संचालन डाॅ.विनय उपाध्याय ने किया। कार्यक्रम का आयोजन वनमाली सृजनपीठ डाॅ.सी.वी.रामन विश्वविद्यालय द्वारा किया गया था।
संतोष चौबे द्वारा रचित कथा मध्यप्रदेश पुस्तक संग्रह के लोकार्पण के दौरान अतिथिगण।
शोध प्रधान उपन्यास है जलतरंग
इस अवसर भोपाल से आए कथाकार व आलोचक मुकेश वर्मा ने कहा कि जलतरंग भारतीय उपन्यास की अवधारणा को स्थापित करता है। क्योंकि अब के उपन्यासों में भारतीय कला, संस्कृति और परंपराओं का उल्लेख नहीं मिलता हैं। दूसरी महत्वपूर्ण बात यह भी है कि जलतरंग शोध प्रधान उपन्यास है। इसलिए यह मामूली नहीं है। इसमें भारतीय संगीत का इतिहास है। संतोष जी ने यह बताया कि राजनीतिक अस्थिरता और उथल पुथल के बाद ही हमारी संस्कृति किस तरह से सुरक्षित रही। सही मायने में उपन्यास के रूप में भारतीय संगीत यात्रा विरासत के रूप में हमारे सामने है।
कला की ऐतिहासिक विरासत
इस अवसर पर विश्वविद्यालय के कुलसचिव शैलेष पांडेय ने बताया कि जलतरंग जाति परंपरा का बड़ा दस्तावेज है। जिसमें नायक अपनी परंपरा को संरक्षित करने के लिए संघर्ष करता है। दूसरी बात यह भी है कि संगीत से जुड़ने वाले नए लोगों के लिए पूर्ण ज्ञान हैं,जिसके सहारे वे आगे जा सकते हैं। संगीत की शिक्षा के लिए एक अच्छी जानकारी भी है। लेखन शैली इतनी अच्छी है कि उपन्यास को पढ़ने से ऐसा लगता है कि हम किसी गायक को सुन रहे है, और वह पूरी साधना में लीन हो कर गा रहा हैं। कथा चलती रहती है और पाठक को बंधे रखती हैं।
अच्छी रचना वो जो शिक्षित करती हो-संतोष
इस अवसर पर उपन्यासकार संतोष चौबे ने जलतरंग लेखन की जरूरत और सोच के बारे में बताया कि हर रचना की प्रक्रिया विशिष्ट और अलग होती है। शोर पर लेखन की मंशा दिमाग में थी और इस सोच को लगातार मजबूत करता रहा। शोर में ध्वनि और मानसिक प्रदूषण का बात रखना चाहता था, चूंकि वे जलतरंग वादक हूं इसलिए संगीत में लिखने का मन बनाया। एक जिज्ञासा मन आई की जीवन में इतना शोर कहां से आता है। संगीत भी आत्मीय शांति का बड़ा माध्यम हैं। मन ये बात आई की संगीत और शोर को जोड़ना चाहिए। चौबे ने बताया कि लेखक के मन में संतुष्टि और प्रसन्नता होनी चाहिए तभी पाठक को संतुष्टि मिलती है। इसलिए इस भाव को भी साथ लेकर चलना था। लेकिन संगीत को प्रमाणित रूप में लिखना एक चुनौती थी। इसलिए संगीत को करीब से जनना समझना बेहद जरूरी था। इसलिए लिखने के पहले संगीत के इतिहास का अध्ययन किया। ब्रज,ठुमरी,तराना सहित सभी क्षेत्रों के संगीत को बारीकी से जाना। जबकि उत्तर भारतीय और दक्षिण भारतीय संगीत को कम छुआ है, जो अपने आप में बड़ा इतिहास है और मंदिरों से जुड़ा हुआ है। चौबे ने बताया कि बड़े संगीतकारों ने इसकी प्रतिक्रिया भी दी। उपन्यास में शिल्प रस मय होना चाहिए। इसलिए यह बेहद पंसद किया गया। इसलिए यह जलतरंग स रस है। चौबे ने बताया कि उपन्यास में कथा वस्तु और शिल्प का संतुलन सबसे बड़ी चुनौती थी, जिसमें मैंने संतुलन बिठाने की कोशिश की है जो आपके सामने है।
आईएमए भवन में आयोजित कार्यक्रम को संबोधित करते हुए डा. सीवी रमन यूनिवर्सिटी के कुलसचिव शैलेष पाण्डेय और उपस्थित लोग।
hin_Deva hin_Deva hin_Deva mai_Deva mag_Deva hin_Deva awa_Deva hin_Deva hin_Deva hin_Deva hin_Deva